อยากสอบถามว่าคนปกติมีโอกาสประจำเดือนมา2รอบในเดือนไหม พอดีหนูเป็นประจำเดือนตั้งแต่ช่วงต้นเดือน2-4แต่มาแบบกระปริบกระปรอยมาน้อยมาก พอกลางเดือนก็มีมาอีกวันนี้วันที่19 หนูควรไปพบแพทย์เพื่อหาสาเหตุไหม มันอันตรายรึเปล่า
สวัสดีครับ ประจำเดือน คือ การที่เยื่อบุโพรงมดลูกหลุดลอก ซึ่งจะถูกควบคุมด้วยระดับฮอร์โมนเพศหญิงภายในร่างกาย โดยจะจัดให้มีรอบเดือนได้เพียงเดือนละครั้งครับ ดังนั้น การที่มีเลือดออกทางช่องคลอด 2 ครั้งในเดือนเดียวจึงถือว่าผิดปกติ โดยอาจเกิดจากระดับฮอร์โมนไม่สมดุล เช่น ผลจากยาคุมกำเนิด การทำงานของรังไข่ผิดปกติ มดลูกผิดปกติเช่น มีเนื้องอกมดลูก ติ่งเนื้อที่ปากมดลูก หรือจากโรคทางเพศสัมพันธ์ ก็ทำให้เกิดเลือดออกทางช่องคลอดที่ผิดปกติได้ครับด้วยเหตุนี้ จึงขอแนะนำว่าควรพบแพทย์ด้านนรีเวช เพื่อทำการตรวจร่างกาย วินิจฉัย และรักษาเพิ่มเติมดีกว่า เพราะแต่ละโรคมีวิธีรักษาแตกต่างกัน หากปล่อยทิ้งไว้ อาจทำให้มีเลือดออกผิดปกติได้อีกครับ